paragraph_text: Veliki čičak (obični čičak, lat. Arctium lappa), dvogodišnja je biljka iz roda Arctium, porodice Asteraceae. Kod nas se smatra za dosadan korov, no u primjerice Japanu se uzgaja zbog jestivog korijena. Naraste do 2 metra visine. Listovi su mu veliki, na dugim peteljkama i srcolikog oblika. Cvate ljubičasto crvenim cvjetovima, od lipnja do rujna. Udomaćen je u cijeloj Europi, od Skandinavije do Mediterana, od Britanije do Rusije, pa sve do Kine i Japana, uključujući i Indiju.